CELEX: E2021P0004
Language: bg
Date: 2021-07-09 00:00:00
Title: Дело, заведено на 9 юли 2021 г. от SÝN hf. срещу Надзорния орган на ЕАСТ (Дело E-4/21) 2021/C 343/10

26.8.2021   
            
            
               BG
            
            
               Официален вестник на Европейския съюз
            
            
               C 343/29
            
         
      Дело, заведено на 9 юли 2021 г. от SÝN hf. срещу Надзорния орган на ЕАСТ
      (Дело E-4/21)
      (2021/C 343/10)
      На 9 юли 2021 г. в Съда на ЕАСТ беше заведено дело срещу Надзорния орган на ЕАСТ от SÝN hf., представлявано от адвокат Dóra Sif Tynes от кантора ADVEL, Kalkofnsvegur 2, 101 Reykjavik, Исландия.
      SÝN hf. иска от Съда на ЕАСТ:
      
                  1.
               
               
                  Да отмени Решение № 023/21/COL на Надзорния орган на ЕАСТ от 26 март 2021 г. относно помощ за Farice ehf. за инвестиции в трети подводен кабел.
               
            
                  2.
               
               
                  Да разпореди Надзорният орган на ЕАСТ да заплати пълните съдебни разноски.
               
            Правна и фактическа обстановка и основания, приведени в подкрепа на иска:
      
                  —
               
               
                  Sýn („жалбоподателят“) е дружество за електронни комуникации и медии с дейност на всички пазари на далекосъобщителни услуги и радио- и телевизионно разпространение в Исландия със седалище Suðurlandsbraut 8, Рейкявик. Дружеството води началото си от основаването на Íslandssími hf. и Tal hf. в края на 90-те години на миналия век след либерализирането на далекосъобщителни услуги в Исландия. Жалбоподателят предоставя широкообхватни услуги за електронни комуникации, включително услуги за центрове за данни, под търговската марка Vodafone, по силата на договор за партньорство с Vodafone Group plc.
               
            
                  —
               
               
                  Farice hf. е учредено през 2002 г. от исландски и фарьорски лица с цел подготовка, изграждане и експлоатация на подводна кабелна система за електронни комуникации, осигуряваща международна връзка между Исландия, Фарьорските острови и Обединеното кралство.
               
            
                  —
               
               
                  Настоящото искане е за отмяна на Решение № 023/21/COL на Надзорния орган на ЕАСТ („обжалваното решение“). Обжалваното решение е прието на 26 март 2021 г. след уведомление от исландските органи, подадено на 23 март 2021 г.
               
            
                  —
               
               
                  Жалбоподателят иска отмяна на обжалваното решение на основание, че Надзорният орган на ЕАСТ:
                  
                              —
                           
                           
                              Не е изпълнил задължението си за откриване на официална процедура по разследване съгласно член 1, параграф 2 от част I на Протокол 3 към Споразумението между държавите от ЕАСТ за създаване на надзорен орган и съд („СНОС“), тъй като е трябвало да има съмнения относно съвместимостта на мярката със Споразумението за ЕИП.
                           
                        
                              —
                           
                           
                              Не е изпълнил задълженията си по член 16 от СНОС да изложи адекватни мотиви.